آذربایجانا اؤتن ایل گلن توریست ساییسی، بیر اولکی ایله گؤره یوزده ۲۰ آرتاراق ۲ میلیون ۶۹۲ مین اولدو.
نفت قیمتلرین‌ده باش وئره‌ن آزالما سونراسیندا انرژی دیشی سئکتورولارا یاتیریملارین آرتدیغی و بیر سیرا اصلاحاتلارین حیاتا گئچیریلدیگی آذربایجان‌دا ایلک مثبت نتیجه‌لر توریزم‌ده آلینماغا باشلاندی.
خاریج‌ده‌کی تانیتیملارینی آرتیران، اولوسلارآراسی تدبیرلره ائو صاحب‌لیگی ائد‌ن آذربایجان، گئچه‌ن ایل باشدا کؤرفز اؤلکه‌لری اولماق اوزره چوخ سایی‌دا اؤلکه‌یه ویزا آسان‌لیغی گتیردی. بو جور دییشیک‌لیکلر، آذربایجانا گلن توریست ساییسینی آرتیردی.
آذربایجان مدنیت و توریزم باخانلیغینین معلوماتلارینا گؤره، ۲۰۱۷ده اؤلکه‌یه تخمیناً ۲ میلیون ۶۹۲ مین توریست گلدی. بو رقم قاباق ایلدکی توریست ساییسینین یوزده ۲۰ چوخونا برابر گلیر. آذربایجانا ۲۰۱۷ده سفر ائد‌ن خارجیلرین ۸۵۳ مینینی روسیا، ۵۳۷ مینی گورجوستان، ۳۶۲ مینی ایران، ۳۰۱ مینینی تورکیه، ۱۰۲ مینی بیرلشمیش عرب امیرلیکلری، ۶۲ مینینی عراق، ۵۷ مینی اوکراینا، ۳۳ مینی عربیستان، ۳۸۱ مینینی ایسه دیگر اؤلکه وطنداشلاری تشکیل ائتدی.
باکی‌نین ائو صاحب‌لیگی ایله گئچیریلن فورمولا ۱ آذربایجان گراند پریکسی و ۴.جو ایسلام دایانیشما اویونلاری کیمی اولوسلارآراسی ایدمان تدبیرلری ده توریست ساییسینین آرتماسینا سرعت وئردی.
